|  |  |
| --- | --- |
| **Οργανισμός Τουριστικής Προβολής & Marketing του Ν. Θεσσαλονίκης**Δ/νση: Εγνατία 154, Πύλη Εμπορευμάτων HELEXPO, Θεσσαλονίκη, ΕλλάδαΠληροφορίες: Μαρία ΠουλουκτσήΤηλ: (+30) 2310 279 282Fax: (+30) 2310 279 283E-mail: welcome@thessaloniki.travel  | Θεσσαλονίκη, 1/04/2022Αρ. Πρωτ: 5201 |

**Πρόσκληση υποβολής προσφορών με τη διαδικασία της απευθείας ανάθεσης για την ανάδειξη αναδόχου του έργου** στο πλαίσιο του **έργου “Boosting Business Support to SMEs through setting up Mobile Fair and innovative Services in the cross-border territory”** με ακρωνύμιο **“FAIR FOR ALL”** με κωδικό ΟΠΣ 1020230 που έχει ενταχθεί στο **Πρόγραμμα Εδαφικής Συνεργασίας Interreg V-A Greece-Bulgaria 2014-2020.**

**Ο Οργανισμός Τουριστικής Προβολής & Marketing του Ν. Θεσσαλονίκης (ΟΤΘ)**

**Λαμβάνοντας υπόψη:**

1. Τις διατάξεις του Ν. 4412/2016 (ΦΕΚ Α’/147/8-8-2016) Δημόσιες Συμβάσεις Έργων,
2. Προμηθειών και Υπηρεσιών (Προσαρμογή στις οδηγίες 2014/24/ΕΕ και 2014/25/ΕΕ) όπως τροποποιήθηκε και ισχύει
3. Την Κοινή Υπουργική Απόφαση Συστήματος Διαχείρισης και Ελέγχου των Προγραμμάτων
4. Συνεργασίας του Στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ, Αρ. Πρωτ. 3004881/ΥΔ1244
5. Τη Σύμβαση Χρηματοδότησης (Subsidy Contract)
6. Το Σύμφωνο Εταιρικής Σχέσης (Partnership Agreement) μεταξύ των εταίρων
7. Το από 08.02.2022 Πρακτικό για τη Σύσταση Ομάδας Έργου από τον ΟΤΘ

**ΠΡΟΣΚΑΛΕΙ**

**τους κάτωθι οικονομικούς φορείς**

προσκαλεί τους παρακάτω οικονομικούς φορείς:

1)

**WIN ΜΕΠΕ ΣΥΜΒΟΥΛΟΙ ΑΝΑΠΤΥΞΗΣ**

Αριστοτέλους 7, Θεσσαλονίκη | **Τηλ**: +30 2310 227202 |**Email:** info@winconsulting.gr

2)

**PLETHORA Μ.ΙΚΕ**

Γ. Παπανδρέου 22 – Σέρρες |**Τηλ**: 6987313829 |**Email:** info@plethora-hellenic.com

3)

**CROSS SOFT**

ΔΩΔEKANHΣOY 61, KΑΛΑΜΑΡΙΑ**|Τηλ.** 2310 41 08 08 **| Email:** alexdel@crossoft.gr

να υποβάλλουν έγγραφη προσφορά για την ανάληψη έργου για την παροχή υπηρεσιών υλοποίησης των παραδοτέων **4.3.3 Διοργάνωση Σεμιναρίου με θέμα “Digital Marketing Tools”, 5.3.1 Ανάπτυξη πλατφόρμας ψηφιακού εμπορίου για συνέργειες CBC, εκπαίδευση, ανταλλαγή τεχνογνωσίας, επιχειρηματικές ευκαιρίες, B2B συναντήσεις και 5.3.4 Ανάπτυξη εφαρμογής για κινητές συσκευές** στο πλαίσιο του έργου “Boosting Business Support to SMEs through setting up Mobile Fair and innovative Services in the cross-border territory” με ακρωνύμιο “FAIR FOR ALL” με κωδικό ΟΠΣ 1020230 που έχει ενταχθεί στο Πρόγραμμα Εδαφικής Συνεργασίας Interreg V-A Greece-Bulgaria 2014-2020, συνολικής δαπάνης έως του ποσού των 15.000,00 € συμπεριλαμβανομένου ΦΠΑ (προϋπολογισμός χωρίς ΦΠΑ 13.709,00 € ΦΠΑ: 1.291,00 €) με κριτήριο την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή)

1. **ΑΝΤΙΚΕΙΜΕΝΟ ΠΡΟΣΚΛΗΣΗΣ**

Αντικείμενο είναι η υλοποίηση των παραδοτέων 4.3.3 Διοργάνωση Σεμιναρίου με θέμα “Digital Marketing Tools”, 5.3.1 Ανάπτυξη πλατφόρμας ψηφιακού εμπορίου για συνέργειες CBC, εκπαίδευση, ανταλλαγή τεχνογνωσίας, επιχειρηματικές ευκαιρίες, B2B συναντήσεις και 5.3.4 Ανάπτυξη εφαρμογής στο πλαίσιο του έργου “Boosting Business Support to SMEs through setting up Mobile Fair and innovative Services in the cross-border territory” με ακρωνύμιο “FAIR FOR ALL” με κωδικό ΟΠΣ 1020230 που έχει ενταχθεί στο Πρόγραμμα Εδαφικής Συνεργασίας Interreg V-A Greece-Bulgaria 2014-2020.

Πιο συγκεκριμένα οι επί μέρους δράσεις του παραπάνω έργου αφορούν:

|  |  |  |  |  |
| --- | --- | --- | --- | --- |
| **ΑΑ** | **Περιγραφή** | **Συνολικός Προϋπολογισμός** | **Προϋπολογισμός χωρίς ΦΠΑ** | **ΦΠΑ** |
| **D4.3.3** | Διοργάνωση Σεμιναρίου με θέμα “Digital Marketing Tools” | 8.000,00 € | 6.451,61 € | 1.548,39 € |
| **D5.3.1** | Ανάπτυξη πλατφόρμας ψηφιακού εμπορίου για συνέργειες CBC, εκπαίδευση, ανταλλαγή τεχνογνωσίας, επιχειρηματικές ευκαιρίες, B2B συναντήσεις | 20.000,00 € | 16.129,03 € | 3.870,97 € |
| **D5.3.2** | Ανάπτυξη εφαρμογής | 5.000,00 € | 4.032,26 € | 967,74 € |
| **ΣΥΝΟΛΟ** | 33.000,00 € | 26.612,90 € | 6.387,10 € |

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):

[793413000-8]-Υπηρεσίες σχεδιασμού τοποθεσιών Παγκόσμιου Ιστού

[79952000-2]-Υπηρεσίες εκδηλώσεων

Οι προδιαγραφές και τα τεχνικά χαρακτηριστικά περιγράφονται στο ΠΑΡΑΡΤΗΜΑ Α της παρούσας πρόσκλησης, το οποίο αποτελεί αναπόσπαστο μέρος αυτής.

1. **ΔΙΚΑΙΩΜΑ ΣΥΜΜΕΤΟΧΗΣ**

Δικαίωμα συμμετοχής έχουν οι οικονομικοί φορείς: **1) WIN ΜΕΠΕ ΣΥΜΒΟΥΛΟΙ ΑΝΑΠΤΥΞΗΣ, 2) PLETHORA ΙΚΕ 3) EXEO E.E.** που νόμιμα ασχολούνται με την εκτέλεση αντίστοιχων με το αντικείμενο της παρούσας πρόσκλησης υπηρεσιών όπως αυτές περιγράφονται στις τεχνικές προδιαγραφές του ΠΑΡΑΡΤΗΜΑΤΟΣ Α και είναι εγγεγραμμένοι στα οικεία επιμελητήρια.

1. **ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ**

Οι ανωτέρω οικονομικοί φορείς καλούνται να υποβάλλουν την προσφορά τους μέχρι και την 03/05/2022 και ώρα 15.00 στην διεύθυνση Οργανισμός Τουριστικής Προβολής & Marketing του Ν. Θεσσαλονίκης, Εγνατία 154, Πύλη Εμπορευμάτων HELEXPO, TK 54 621, Θεσσαλονίκη, Ελλάδα.

Προσφορές που κατατίθενται μετά την παραπάνω ημερομηνία και ώρα είναι εκπρόθεσμες και επιστρέφονται χωρίς να αποσφραγιστούν.

Η αποσφράγιση των προσφορών θα γίνει την 04/05/2022 ημέρα και ώρα 12.00 πμ στον **Οργανισμό Τουριστικής Προβολής & Marketing του Ν. Θεσσαλονίκης**, Πύλη Εμπορευμάτων HELEXPO, TK 54 621, Θεσσαλονίκη, ενώπιον της Επιτροπής Διαγωνισμού.

Οι προσφορές δεσμεύουν τους υποψηφίους για ενενήντα (90) ημερολογιακές ημέρες από την επομένη της ημερομηνίας διενέργειας του διαγωνισμού.

1. **ΣΥΝΤΑΞΗ ΠΡΟΣΦΟΡΩΝ**

Οι προσφορές τοποθετούνται σε ένα ενιαίο σφραγισμένο φάκελο δακτυλογραφημένες και υποχρεωτικά στην ελληνική γλώσσα:

Ο ενιαίος σφραγισμένος φάκελος με τα πλήρη στοιχεία του προσφέροντα θα περιέχει δύο επιμέρους, ανεξάρτητους σφραγισμένους φακέλους, δηλαδή:

1) «**Φάκελος Δικαιολογητικών-Τεχνικής προσφορά**», ο οποίος θα περιέχει τα δικαιολογητικά συμμετοχής και την Τεχνική Προσφορά, όπως προσδιορίζονται στην παρούσα πρόσκληση.

2) **«Φάκελος Οικονομικής Προσφοράς»**, ο οποίος θα περιέχει τα στοιχεία της Οικονομικής Προσφοράς του υποψήφιου Αναδόχου.

Ο παραπάνω ενιαίος φάκελος καθώς και οι δύο επιμέρους φάκελοι θα φέρουν τις ενδείξεις:

|  |
| --- |
| **ΠΡΟΣΦΟΡΑ**ΠΡΟΣ: **Οργανισμός Τουριστικής Προβολής & Marketing του Ν. Θεσσαλονίκης**Δ/νση: Εγνατία 154, Πύλη Εμπορευμάτων HELEXPO,ΤΚ: 54 621, Θεσσαλονίκη, ΕλλάδαΓΙΑ ΤΗΝ ΑΠΕΥΘΕΙΑΣ ΑΝΑΘΕΣΗ ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΥΛΟΠΟΙΗΣΗΣ **ΤΩΝ 4.3.3 ΔΙΟΡΓΑΝΩΣΗ ΣΕΜΙΝΑΡΙΟΥ ΜΕ ΘΕΜΑ “DIGITAL MARKETING TOOLS”, 5.3.1 ΑΝΑΠΤΥΞΗ ΠΛΑΤΦΟΡΜΑΣ ΨΗΦΙΑΚΟΥ ΕΜΠΟΡΙΟΥ ΓΙΑ ΣΥΝΕΡΓΕΙΕΣ CBC, ΕΚΠΑΙΔΕΥΣΗ, ΑΝΤΑΛΛΑΓΗ ΤΕΧΝΟΓΝΩΣΙΑΣ, ΕΠΙΧΕΙΡΗΜΑΤΙΚΕΣ ΕΥΚΑΙΡΙΕΣ, B2B ΣΥΝΑΝΤΗΣΕΙΣ ΚΑΙ 5.3.4 ΑΝΑΠΤΥΞΗ ΕΦΑΡΜΟΓΗΣ** ΣΤΟ ΠΛΑΙΣΙΟ ΤΟΥ ΕΡΓΟΥ “BOOSTING BUSINESS SUPPORT TO SMES THROUGH SETTING UP MOBILE FAIR AND INNOVATIVE SERVICES IN THE CROSS-BORDER TERRITORY” ΜΕ ΑΚΡΩΝΥΜΙΟ “FAIR FOR ALL” ΜΕ ΚΩΔΙΚΟ ΟΠΣ 1020230 ΠΟΥ ΕΧΕΙ ΕΝΤΑΧΘΕΙ ΣΤΟ ΠΡΟΓΡΑΜΜΑ ΕΥΡΩΠΑΊΚΗΣ ΕΔΑΦΙΚΗΣ ΣΥΝΕΡΓΑΣΙΑΣ INTERREG V-A GREECE-BULGARIA 2014-2020.ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ: 03/05/2022 ΗΜΕΡΑ ΤΡΙΤΗ ΚΑΙ ΩΡΑ 15.00 μμΗΜΕΡΟΜΗΝΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ: 04/05/2022 ΗΜΕΡΑ ΤΕΤΑΡΤΗ ΚΑΙ ΩΡΑ 12.00 πμ.ΤΗΝ ΕΝΔΕΙΞΗ: ΝΑ ΜΗΝ ΑΝΟΙΧΤΕΙ |

1. **ΠΕΡΙΕΧΟΜΕΝΑ ΦΑΚΕΛΟΥ ΠΡΟΣΦΟΡΑΣ**

Περιεχόμενα «**Φάκελος Δικαιολογητικών-Τεχνικής προσφορά»**

Οι συμμετέχοντες προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016, παρακαλούμε, μαζί με την προσφορά σας, υποχρεούνται να υποβάλλουν μαζί με την προσφοράς τους

**α. Υπεύθυνη δήλωση** εκ μέρους του οικονομικού φορέα, σε περίπτωση φυσικού προσώπου ότι δεν συντρέχουν οι λόγοι αποκλεισμού της παραγράφου 1 του άρθρου 73 του Ν.4412/2016. Σε περίπτωση νομικού προσώπου η προαναφερόμενη υπεύθυνη δήλωση υποβάλλεται εκ μέρους του νομίμου εκπροσώπου, όπως αυτός ορίζεται στο άρθρο 79Α του Ν.4412/2016. Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά:

α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ή

β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας, ή

γ) στις περιπτώσεις των συνεταιρισμών, τα μέλη του Διοικητικού Συμβουλίου, ή

δ) στις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.(άρθρο 80 παρ. 9 του Ν.4412/2016 και άρθρο 73 παρ.1 του Ν.4412/2016)

**β. Φορολογική ενημερότητα**

**γ. Ασφαλιστική ενημερότητα (άρθρο 80 παρ.2 του Ν.4412/2016)**

**δ. Υπεύθυνη δήλωση περί μη επιβολής σε βάρος του οικονομικού φορέα της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας. (άρθρο 74 παρ.4 Ν.4412/2016, όπως τροποποιήθηκε από το άρθρο 23 του Ν.4782/2021)**

Οι υπεύθυνες δηλώσεις γίνονται αποδεκτές εφόσον έχουν συνταχθεί μετά την κοινοποίηση της παρούσας πρόσκλησης (άρθρο 80 παρ.12 του Ν.4412/2016, όπως προστέθηκε με την παρ.7αδ του άρθρου 43 του Ν.4605/2019).

Τα ανωτέρω πιστοποιητικά (β και γ) γίνονται αποδεκτά εφόσον είναι εν ισχύ κατά το χρόνο υποβολής τους, άλλως, στην περίπτωση που δεν αναφέρεται χρόνος ισχύος, εφόσον έχουν εκδοθεί έως τρεις (3) μήνες πριν από την υποβολή τους. (άρθρο 80 παρ.12 του Ν.4412/2016, όπως προστέθηκε με την παρ.7αδ του άρθρου 43 του Ν.4605/2019)

**ε. Αποδεικτικά έγγραφα νομιμοποίησης**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

1. για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ , προσκομίζει σχετικό πιστοποιητικό ισχύουσας εκπροσώπησης , το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.
2. Για την απόδειξη της νόμιμης σύστασης και των μεταβολών του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

**Οι συμμετέχοντες προς απόδειξη της τεχνικής και επαγγελματικής υποχρεούνται να υποβάλλουν μαζί με την προσφοράς τους:**

α) Κατάλογο έργων για την τεκμηρίωση της συναφούς εμπειρίας και βιογραφικό σημείωμα υπευθύνου έργου.

Συναφή έργα θεωρούνται έργα που έχουν ολοκληρωθεί ή υλοποιούνται και που αφορούν σε υπηρεσίες δημοσιότητας έργων εδαφικής συνεργασίας ή εν γένη συγχρηματοδοτούμενων έργων ανεξαρτήτως περιεχομένου.

Προς απόδειξη της εμπειρίας θα πρέπει να προσκομισθούν συμβάσεις, ή βεβαιώσεις καλής εκτέλεσης.

β) Ομάδα έργου που θα αποτελείται από προσωπικό επαρκές σε πλήθος και δεξιότητες (επαγγελματικά προσόντα) για την ανάληψη του εν λόγω έργου.

Ο υπεύθυνος έργου θα πρέπει να είναι απόφοιτος πανεπιστημιακής εκπαίδευσης με τουλάχιστον πολύ καλή γνώση της αγγλικής γλώσσας και να έχει υλοποιήσει από τη θέση του υπευθύνου έργου, τουλάχιστον τρία συναφή έργα δημοσιότητας.

Περιεχόμενα «**Φάκελος Οικονομικής προσφοράς»**

**Β) Οικονομική προφορά:** ο φάκελος της οικονομικής προσφοράς θα περιέχει την οικονομική προσφορά του υποψηφίου αναδόχου.

Η οικονομική προσφορά του υποψήφιου Αναδόχου θα συνταχθεί σύμφωνα με το Παράρτημα της παρούσας. Η οικονομική προσφορά του υποψήφιου Αναδόχου, επί ποινή αποκλεισμού, θα πρέπει να μην υπερβαίνει το συνολικό ποσό του προϋπολογισμού που αναφέρει η παρούσα πρόσκληση.

Επιπλέον:

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται αποζημίωση για δαπάνες σχετικές με την συμμετοχή τους. Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύναται με την προσφορά του ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς. Μετά από αίτημα της Αναθέτουσας Αρχής τα στοιχεία των προσφορών είναι δυνατόν να τύχουν περαιτέρω διευκρινίσεων.

1. **ΙΣΧΥΣ ΠΡΟΣΦΟΡΩΝ**

Οι προσφορές ισχύουν και δεσμεύουν τους συμμετέχοντες για ενενήντα (90) ημέρες από την επομένη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

1. **ΤΙΜΕΣ**

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων υπηρεσιών σε ευρώ.
* Όλες οι υπέρ τρίτων κρατήσεις.
1. **ΑΞΙΟΛΟΓΗΣΗ ΠΡΟΣΦΟΡΩΝ-ΑΝΑΘΕΣΗ**

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ ΦΠΑ) που αποτυπώνεται στη στήλη «Τιμή προσφοράς χωρίς ΦΠΑ» του Υποδείγματος Οικονομικής Προσφοράς (Παράρτημα Β). Σε περίπτωση ύπαρξης περισσότερων της μιας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή διατηρεί το δικαίωμα για ματαίωση της διαδικασία και την επανάληψη της με τροποποίηση ή μη των όρων. Οι συμμετέχοντες δεν έχουν καμία οικονομική απαίτηση σε τέτοια περίπτωση.

**Πριν την έκδοση της απόφασης ανάθεσης, ο προσωρινός ανάδοχος θα κληθεί με έγγραφη ειδοποίηση να προσκομίσει στην Αναθέτουσα Αρχή εντός δέκα (10) ημερών τα παρακάτω δικαιολογητικά:**

1. Απόσπασμα ποινικού μητρώου των νομίμων εκπροσώπων του Αναδόχου-αναλόγως την νομική μορφή όπως για τους Ομόρρυθμους εταίρους και διαχειριστές Ο.Ε. και Ε.Ε., για Διαχειριστές Ε.Π.Ε., για τον Πρόεδρο, Δ/νων Σύμβουλο και τα μέλη Δ.Σ. για Α.Ε., σε κάθε άλλη περίπτωση νομικού προσώπου για τους νόμιμους εκπροσώπους τους.
2. Πιστοποιητικό που εκδίδεται από την αρμόδια αρχή του οικείου κράτους-μέλους ή χώρας, περί του ότι έχουν εκπληρωθεί οι υποχρεώσεις του οικονομικού φορέα, όσον αφορά στην καταβολή φορών (φορολογική ενημερότητα) και στην καταβολή των εισφορών κοινωνικής ασφάλισης (ασφαλιστική ενημερότητα), σύμφωνα με την ισχύουσα νομοθεσία του κράτους εγκατάστασης ή την ελληνική νομοθεσία αντίστοιχα. Η ημερομηνίας έκδοσης κάθε δικαιολογητικού της παρούσας περίπτωσης πρέπει να αναφέρει χρονικό διάστημα ισχύος τέτοιο ώστε να καλύπτεται η ημερομηνία υποβολής των δικαιολογητικών προσωρινού αναδόχου.
3. Νομιμοποιητικά έγγραφα σύστασης και νόμιμης εκπροσώπησης (όπως πιστοποιητικό/βεβαίωση εγγραφής επιμελητηρίου, πρόσφατο πιστοποιητικό μεταβολών και ισχύουσας εκρποσώπησης στο ΓΕ.ΜΗ., καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε. κλπ. ανάλογα με την νομική μορφή του διαγωνιζόμενου). Από τα ανωτέρω έγγραφα πρέπει να προκύπτουν η νομική σύσταση του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρεία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.) τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/νομίμου εκπροσώπου.
4. **ΤΡΟΠΟΣ & ΧΡΟΝΟΣ ΠΛΗΡΩΜΗΣ**

Η πληρωμή του συμβατικού τιμήματος του έργου του αναδόχου θα καταβληθεί σύμφωνα με την οικονομική προσφορά του, τμηματικά με την παράδοση κάθε παραδοτέου, έπειτα από την προσκόμιση των νομικών παραστατικών/δικαιολογητικών που προβλέπονται από τις ισχύουσες διατάξεις κατά τον χρόνο πληρωμής, και την σύνταξη πρωτοκόλλου παραλαβής.

Ο ανάδοχος βαρύνεται με όλους τους νόμιμους φόρους, τέλη και κρατήσεις που ισχύουν κατά την ημέρα υπογραφής της σύμβασης.

1. **ΔΙΑΡΚΕΙΑ ΣΥΜΒΑΣΗΣ**

Η διάρκεια της σύμβασης ορίζεται από την υπογραφή της και λήγει την 31/12/2022 ή σε οποιαδήποτε μεταγενέστερη ημερομηνία προκύψει κατόπιν μεταθέσεως του συνολικού χρονοδιαγράμματος του έργου. Κατά τα λοιπά ισχύουν τα προβλεπόμενα στα άρθρα 108 Ν. 4782/2021 και του 217 του Ν. 4412/2016 όπως τροποποιήθηκε και ισχύει.

1. **ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ**

Η σύμβαση μπορεί να τροποποιείται κατά τη διάρκεια της χωρίς να απαιτείται νέα διαδικασία σύναψης σύμβασης μόνο σύμφωνα με τους όρους και τις προϋποθέσεις του άρθρου 132 του Ν. 4412/2016 όπως τροποποιήθηκε και ισχύει και κατόπιν γνωμοδότησης της καθ’ύλην αρμόδιας υπηρεσίας.

Η Πρόσκληση Εκδήλωσης Ενδιαφέροντος θα αναρτηθεί στον ιστότοπο του Οργανισμού Τουριστικής Προβολής & Marketing του Ν. Θεσσαλονίκης <https://visitthessaloniki.travel/el/>.

Για περισσότερες πληροφορίες οι ενδιαφερόμενοι μπορούν να απευθύνονται για θέματα που αφορούν αποκλειστικά τη διενέργεια του διαγωνισμού από τον αρμόδιο υπάλληλο στον Οργανισμό Τουριστικής Προβολής & Marketing του Ν. Θεσσαλονίκης κ. Μαρία Πουλουκτσή τηλ: (+30) 2310 279 282, κατά τις εργάσιμες ημέρες και από τις 09.30 πμ. έως τις 15.30 μμ.

**ΠΑΡΑΡΤΗΜΑΤΑ**

**ΠΑΡΑΡΤΗΜΑ Α-ΑΝΑΛΥΤΙΚΗ ΠΕΡΙΓΡΑΦΗ ΦΥΣΙΚΟΥ ΚΑΙ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Αναθέτουσα Αρχή**

Ο Οργανισμός Τουρισμού Θεσσαλονίκης είναι αστικός μη κερδοσκοπικός Οργανισμός και αποτελεί τον επίσημο τουριστικό φορέα της πόλης με κύρια αποστολή:

* Τη διαφήμιση και τουριστική προώθηση του Νομού Θεσσαλονίκης στην Ελλάδα και το εξωτερικό
* Τη διαμόρφωση της Τουριστικής ταυτότητας - Branding της Θεσσαλονίκης
* Την κατάρτιση και εφαρμογή στρατηγικού σχεδίου για την ανάπτυξη του τουρισμού του Νομού
* Την προώθηση και προβολή των στρατηγικών πλεονεκτημάτων της περιοχής της Θεσσαλονίκης, με σκοπό την ανάδειξη της ως σημαντικό τουριστικό, εμπορικό, οικονομικό, πολιτιστικό, θρησκευτικό προορισμό, προορισμό κρουαζιέρας καθώς και κέντρο συνεδριακού τουρισμού και διοργάνωσης επαγγελματικών Εκθέσεων.
* Την έκδοση πληροφοριακού υλικού όπως χάρτες, οδηγοί πόλης, θεματικά στοχευμένες μπροσούρες, που προβάλλουν τη Θεσσαλονίκη και το σχεδιασμό, την υλοποίηση και προώθηση νέων τουριστικών προϊόντων και υπηρεσιών.
* Την υποστήριξη και τον συντονισμό δράσεων για την ενίσχυση του Ν. Θεσσαλονίκης ως τουριστικό προορισμό.

**Διοικητικό Συμβούλιο**

* Περιφέρεια Κεντρικής Μακεδονίας
* Δήμος Θεσσαλονίκης
* Λιμεναρχείο Θεσσαλονίκης
* Διεθνής Εμπορική Έκθεση
* Περιφερειακή Ένωση Θεσσαλονίκης και Δήμοι Κεντρικής Μακεδονίας
* Ταμείο Περιφερειακής Ανάπτυξης Κεντρικής Μακεδονίας
* Εμπορικό και Βιομηχανικό Επιμελητήριο Θεσσαλονίκης

**Συνδρομητικά Μέλη**

* Δήμος Θερμαϊκού
* Δήμος Θέρμης
* Δήμος Βόλβη
* Δήμος Δέλτα

**Συνεργαζόμενοι Φορείς**

* Παγκόσμιος Οργανισμός Τουρισμού - UNWTO
* Ελληνικός Οργανισμός Τουρισμού - ΕΟΤ
* Association of British Travel Agents - ABTA
* MedCruise
* Visit Central Macedonia- Τουριστική Περιφέρεια Κεντρικής Μακεδονίας Τμήμα Τουρισμού
* Θεσσαλονίκη Φιλικός Προορισμός Καινοτομίας
* Λέσχη Αρχιμαγείρων Βόρειας Ελλάδας
* Διεθνές Ελληνικό Πανεπιστήμιο
* Γραφείο Συνεδρίων Θεσσαλονίκης
* Σύνδεσμος Ξεναγών Θεσσαλονίκης & Βόρεια Ελλάδα
* Κέντρο Έρευνας & Τεχνολογίας
* Ελληνικό Ινστιτούτο Μεταφορών

**Το έργο “Fair for ALL”**

Η διασυνοριακή περιοχή παρουσιάζει τάσεις μείωσης του πληθυσμού ενώ υπάρχουν και αρκετές επιχειρήσεις στην περιοχή που είναι αρκετά απομονωμένες και στις δύο χώρες, όπως φαίνεται από ορισμένα στατιστικά στοιχεία για τις δύο περιοχές. Υπάρχει μια τάση αύξησης των ποσοστών φτώχειας και υψηλών ποσοστών ανεργίας, ως συνέπεια της κατάρρευσης της αγοράς εργασίας. Η επικρατούσα οικονομική κατάσταση δείχνει ότι οι υπηρεσίες και η οικονομική πρόσβαση στους παραγωγούς γεωργικών προϊόντων και στις μικρές επιχειρήσεις είναι πολύ περιορισμένη και στις δύο πλευρές των συνόρων. Ένα άλλο σημαντικό πρόβλημα που αντιμετωπίζουν οι επιχειρήσεις στις περιοχές του έργου είναι η έλλειψη ευκαιρίας να συμμετάσχουν σε μεγάλες εκθέσεις, καθώς αυτές διοργανώνονται σε μεγάλα αστικά και επιχειρηματικά κέντρα και δεν υπάρχουν διαθέσιμοι πόροι και ανθρώπινο δυναμικό για να πραγματοποιηθούν. Επίσης, οι περιοχές του έργου δεν είναι ισχυρά χρηματοοικονομικά κέντρα, επομένως δεν έχουν τόσο ισχυρή υποδομή και κρατική υποστήριξη. Αυτό το έργο μπορεί να συμβάλει σημαντικά στην εξάλειψη αυτού του φαινομένου και να δώσει τη δυνατότητα σε πολύ μικρές επιχειρήσεις να συμμετάσχουν σε εμπορικές εκθέσεις. Ο κύριος στόχος του έργου FAIR FOR ALL είναι η ενδυνάμωση της επιχειρηματικότητας και των ΜΜΕ δίνοντας τους την ευκαιρία να συμμετάσχουν σε εκθέσεις χωρίς την προετοιμασία και το κόστος που απαιτείται σε παγκόσμιες εκθέσεις. Οι ΜΜΕ μέσω της δικτύωσης και μιας εξωστρεφούς εξαγωγικής στρατηγικής αυξάνουν δραματικά τη δυνατότητα επιβίωσης και βιωσιμότητας των επιχειρήσεων.

Παράλληλα, η πλατφόρμα του έργου θα παρέχει εργαλεία και υποστήριξη σε όλες τις ΜΜΕ, ενώ η συμμετοχή σε εκθέσεις ωφελεί κυρίως τις εμπορικές επιχειρήσεις, ιδίως στους τομείς των τροφίμων, της γεωργίας, της κλωστοϋφαντουργίας, της βιοτεχνίας και της αγροδιατροφής. Οι δύο εταίροι GR και BG (επιμελητήρια) θα αγοράσουν κινητό εξοπλισμό για τις εκθέσεις και θα διοργανώσουν τοπικές κινητές εκθέσεις και στους δύο τομείς της δραστηριότητάς τους. Θα ήταν ιδανικό για εκθέτες και από τις δύο χώρες να συμμετέχουν σε κάθε έκθεση για να αυξηθεί η επιχειρηματική εξωστρέφεια και να δουν με διαφορετική οπτική την επέκταση σε νέες αγορές του εξωτερικού. Οι εκθέσεις θα συνδιοργανωθούν με τον εταίρο από την άλλη διασυνοριακή περιοχή και θα πραγματοποιηθούν με κάποιες εκδηλώσεις. Παράλληλα με τις εκθέσεις, θα διοργανωθούν ορισμένες τοπικές εκδηλώσεις όπως κοινές συναντήσεις B2B, σεμινάρια για χρηματοοικονομικά εργαλεία, δυνατότητες υποστήριξης επιχειρήσεων κ.λπ. Οι άλλοι δύο εταίροι (ΜΚΟ/Πανεπιστήμια/Ερευνητικά Κέντρα) θα πραγματοποιήσουν μελέτη σχετικά με τις ανάγκες στον σχετικό τομέα και θα δώσουν λύσεις σχετικά με τον καλύτερο αποτελεσματικό τρόπο οργάνωσης των κινητών εκθέσεων (τομείς, χρονισμός, διάρκεια, μάρκετινγκ). Ως αποτέλεσμα, αναμένεται ότι οι δύο κινητές εκθέσεις θα μπορούν όχι μόνο κατά τη διάρκεια του έργου αλλά και μετά από αυτό να παρέχουν σε μικρές επιχειρήσεις και τοπικούς παραγωγούς τις ακόλουθες υπηρεσίες:

* Υποστήριξη για καλύτερη αγορά των προϊόντων/υπηρεσιών τους κατά τη διάρκεια των εκθέσεων.
* Προώθηση προϊόντων σε νέες αγορές μέσω νέων καναλιών διανομής
* Συμμετοχή σε τοπικές εκδηλώσεις (συνεδριάσεις B2B, σεμινάρια κ.λπ.).
* Επιχειρηματική συνεργασία με την άλλη πλευρά των συνόρων
* Να είναι παρών στον ιστότοπο των εκθέσεων.
* Τόνωση του διασυνοριακού εμπορίου Ελλάδας-Βουλγαρίας;

Το έργο στοχεύει στον εξοπλισμό δύο κινητών εκθέσεων /εκθεσιακών κέντρων/ και στη διασφάλιση της λειτουργίας τους προκειμένου να τονωθεί η επιχειρηματική ανάπτυξη στη διασυνοριακή περιοχή. Οι κύριοι άμεσοι δικαιούχοι της πρωτοβουλίας είναι μικρές επιχειρήσεις που συμμετέχουν σε εκθέσεις, ως εκθέτες ή σε προγράμματα και επιχειρηματικές συναντήσεις. Έμμεσοι δικαιούχοι είναι όλα τα άτομα που θα μπορούν να βρουν θέσεις εργασίας ή επιπλέον εισοδήματα χάρη στην ανάπτυξη οικονομικών και εμπορικών εταιρικών σχέσεων στους σχετικούς τομείς ή απλώς να λάβουν πληροφορίες και να μοιραστούν εμπειρίες. Περαιτέρω, θα προγραμματιστούν μακροπρόθεσμες δραστηριότητες που θα οργανωθούν με βάση τα αποτελέσματα του έργου.

**Εταίροι έργου**

**Επικεφαλής εταίρος (LB) -** Επιμελητήριο Ξάνθης

**Εταίρος 2 (PB2) -** REGIONAL INDUSTRIAL ASSOCIATION – SMOLYAN

**Εταίρος 3 (PB3) -** Οργανισμός Τουριστικής Προβολής & Marketing του Ν. Θεσσαλονίκης

**Εταίρος 4 (PB4) -** REGIONAL CHAMBER OF SKILLED CRAFTS – SMOLYAN

**Εταίρος 5 (PB5) -** OMOΣΠΟΝΔΙΑ ΕΠΑΓΓΕΛΜΑΤΙΩΝ ΚΑΙ ΒΙΟΤΕΧΝΩΝ ΞΑΝΘΗΣ ΚΑΙ ΠΕΡΙΦΕΡΕΙΑΣ

**Πακέτα εργασίας**

|  |  |  |
| --- | --- | --- |
| WP1 | Project Management & Coordination | 41.225,00 € |
| WP2 | Communication & Dissemination | 41.040,00 € |
| WP3 | Current Status Analysis - Assessment & Tools | 33.000,00 € |
| WP4 | Empowering business capabilities of CBC Entrepreneurs | 42.065,00 € |
| WP5 | Marketing and digital support  | 62.400,00 € |
| WP6 | Organization of Mobile Fairs in CBC area | 158.760,00 € |
| **ΣΥΝΟΛΟ** | **378.490,00 €** |

**Αντικείμενο παρούσας σύμβασης**

Το αντικείμενο της σύμβασης είναι η υλοποίηση των παραδοτέων 4.3.3 Διοργάνωση Σεμιναρίου με θέμα “Digital Marketing Tools”, 5.3.1 Ανάπτυξη πλατφόρμας ψηφιακού εμπορίου για συνέργειες CBC, εκπαίδευση, ανταλλαγή τεχνογνωσίας, επιχειρηματικές ευκαιρίες, B2B συναντήσεις και 5.3.4 Ανάπτυξη εφαρμογής στο πλαίσιο του έργου “Boosting Business Support to SMEs through setting up Mobile Fair and innovative Services in the cross-border territory” με ακρωνύμιο “FAIR FOR ALL” με κωδικό ΟΠΣ 1020230 που έχει ενταχθεί στο Πρόγραμμα Εδαφικής Συνεργασίας Interreg V-A Greece-Bulgaria 2014-2020.

Συγκεκριμένα οι δράσεις που θα αναλάβει να εκτελέσει ο Ανάδοχος είναι οι ακόλουθες:

**Παραδοτέο 4.3.3 Διοργάνωση Σεμιναρίου με θέμα “Digital Marketing Tools”**

Διοργάνωση επιμορφωτικού σεμιναρίου με κεντρικό άξονα την χρήση των Ψηφιακών εργαλείων marketing και επικοινωνίας το οποίο θα απευθύνεται σε επιχειρηματίες, σε εν δυνάμει επιχειρηματίες και στελέχη κι σε εν γένει stakeholders (ενδιαφερόμενους) της διασυνοριακής περιοχής.

Διάρκεια σεμιναρίου: 8 ώρες

Εισηγητές: Δύο ή τρεις κατά περίπτωση εισηγητές με εξειδίκευση στο διεθνές εμπόριο, στα ψηφιακά επικοινωνιακά εργαλεία και εργαλεία marketing και στην χρήση των Μέσων Κοινωνικής Δικτύωσης.

Εξασφάλιση αίθουσας για μέγιστο αριθμό συμμετεχόντων 50 άτομα.

**ΠΑΡΑΔΟΤΕΟ:** Διοργάνωση Σεμιναρίου με θέμα “Digital Marketing Tools”

**ΠΡΟΫΠΟΛΟΓΙΣΜΟΣ:** 8.000,00 € συμπεριλαμβανομένου ΦΠΑ

**ΧΡΟΝΟΔΙΑΓΡΑΜΜΑ:** Διάρκεια – Χρόνος παράδοσης6 μήνες από την υπογραφή της σύμβασης

**Παραδοτέο 5.3.1 Ανάπτυξη πλατφόρμας ψηφιακού εμπορίου για συνέργειες CBC, εκπαίδευση, ανταλλαγή τεχνογνωσίας, επιχειρηματικές ευκαιρίες, B2B συναντήσεις**

Στόχος είναι να δημιουργηθεί μια δυναμική πλατφόρμα η οποία θα χαρακτηρίζεται από διαδραστικότητα και θα παρέχει υποστήριξη σε επαρκή όγκο πληροφοριών, εύκολη ανανέωση του περιεχομένου και δυνατότητες για εντοπισμό των επιχειρηματικών ευκαιριών και αξιοποίηση του ακόμα και στο online περιβάλλον μέσα από σύνδεση με πλατφόρμες τηλεδιασκέψεων ή/και Μέσα Κοινωνικής Δικτύωσης.

Οι γενικές αρχές που θα διέπουν τις λειτουργίες της Πλατφόρμας σε λειτουργικό και τεχνολογικό επίπεδο είναι:

* Σύστημα «ανοικτής» αρχιτεκτονικής (open architecture), δηλαδή υποχρεωτική χρήση ανοικτών προτύπων που θα διασφαλίζουν:
	+ την ομαλή λειτουργία και συνεργασία μεταξύ του συνόλου του προς προμήθεια εφαρμογών του νέου πληροφοριακού συστήματος.
	+ την επεκτασιμότητα των υποσυστημάτων χωρίς αλλαγές στη δομή και αρχιτεκτονική τους.
	+ Οι εφαρμογές της πλατφόρμας θα είναι κατάλληλα σχεδιασμένες ώστε να παρέχουν τη δυνατότητα εύκολης επικοινωνίας, διασύνδεσης ή και ολοκλήρωσης με τρίτες εφαρμογές ή / και υποσυστήματα.
* Αρθρωτή (modular) αρχιτεκτονική του συστήματος, ώστε να επιτρέπονται μελλοντικές επεκτάσεις και αντικαταστάσεις, ενσωματώσεις, αναβαθμίσεις ή αλλαγές διακριτών τμημάτων λογισμικού ή εξοπλισμού.
* Αρχιτεκτονική MVC για την ευελιξία της κατανομής του κόστους και φορτίου μεταξύ κεντρικών συστημάτων και σταθμών εργασίας, για την αποδοτική εκμετάλλευση του δικτύου και την ευκολία στην επεκτασιμότητα, αλλά και στη συντήρησή του.
* Λειτουργία των επιμέρους εφαρμογών και λύσεων που θα αποτελέσουν διακριτά τμήματα του πληροφοριακού συστήματος, σε ένα ενιαίο web-based περι­βάλ­λον, το οποίο θα αποτελέσει το βασικό «χώρο εργασίας» με στόχο τα εξής:
	+ Επίτευξη ομοιομορφίας στις διεπαφές χρηστών μεταξύ των διακριτών εφαρμογών των υποέργων.
	+ Επιλογή κοινών και φιλικών τρόπων παρουσίασης, όσον αφορά τις διεπαφές χρηστών με τις διαδικτυακές εφαρμογές των υποέργων.
* Χρήση συστημάτων διαχείρισης σχεσιακών βάσεων δεδομένων (RDBMS) για την ευκολία διαχείρισης μεγάλου όγκου δεδομένων, όπως αυτά θα παράγονται από την εναπόθεση δεδομένων από τους χρήστες και θα διατηρούνται σε βάθος χρόνου, είτε ως πρωτόλειο υλικό είτε κατόπιν επεξεργασίας. Επιπλέον, θα διασφαλιστεί η αυξημένη διαθεσιμότητα και πρόσβαση των χρηστών στα διαθέσιμα δεδομένα.
* Χρήση γραφικού περιβάλλοντος λειτουργίας των χρηστών για την αποδοτική χρήση των εφαρμογών και την ευκολία εκμάθη­σής τους.
* Χρήση γραφικού περιβάλλοντος διαχείρισης των εφαρμογών.
* Ύπαρξη πλήρους περιβάλλοντος ασφαλούς τροποποίησης επέκτασης των εφαρμογών.
* Διασφάλιση της πληρότητας, ποιότητας, ακεραιότητας και ασφάλειας των δεδομένων των εφαρμογών.
* Σχεδιασμός και υλοποίηση με βασική αρχή την οικονομία πόρων αλλά και τη βέλτιστη απόδοση των συστημάτων που θα προσφερθούν.
* Όλες ανεξαιρέτως οι προσφερόμενες εφαρμογές θα απαιτούν στο περιβάλλον εργασίας του τελικού χρήστη μόνο έναν κοινό web browser, σε όλα τα λειτουργικά συστήματα που αυτοί υποστηρίζουν:
	+ Microsoft IE 6+.
	+ Firefox 2+.
	+ Google Chrome 1+.
	+ Opera 9+.
	+ Safari 3+.
* Οι εφαρμογές θα βασίζονται όλες σε μία κοινή πλατφόρμα ανάπτυξης.
* Υπάρχει επίσης η δυνατότητα εκτέλεσης / φιλοξενίας τους σε περισσότερα του ενός εναλλακτικά λειτουργικά συστήματα εξυπηρετητή, εφόσον προκύψει από τον φορέα μελλοντικά τέτοια ανάγκη.
* Όπου απαιτείται είσοδος χρήστη με κωδικούς θα γίνεται άπαξ για το σύνολο των νέων εφαρμογών και να μην χρειάζεται σε καμιά περίπτωση επανεισαγωγή του κωδικού (Single Sign On).
* Δυνατότητα διαχείρισης περιεχομένου (κείμενα, εικόνες, ρυθμίσεις) – Open Source CMS
* Συγκέντρωση στοιχείων χρηστών για την δημιουργία βάσης δεδομένων
* Συμβατότητα για συσκευές κινητών τηλεφώνων και tablets - responsive design
* Διασύνδεση με λογαριασμούς κοινωνικών μέσων
* Χρήση 2 γλωσσών (ελληνικά και αγγλικά) με δυνατότητα απεριόριστων
* Frontpage slider
* Πρωτόκολλο ασφαλείας SSL
* Όροι χρήσης και πολιτική προστασίας προσωπικών δεδομένων σύμφωνα με τον Γενικό Κανονισμό για τα Προσωπικά Δεδομένα (Κανονισμός 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016).

**ΠΑΡΑΔΟΤΕΟ:** Ανάπτυξη πλατφόρμας ψηφιακού εμπορίου για συνέργειες CBC, εκπαίδευση, ανταλλαγή τεχνογνωσίας, επιχειρηματικές ευκαιρίες, B2B συναντήσεις

**ΠΡΟΫΠΟΛΟΓΙΣΜΟΣ:** 20.000,00 € συμπεριλαμβανομένου ΦΠΑ

**ΧΡΟΝΟΔΙΑΓΡΑΜΜΑ:** Διάρκεια – Χρόνος παράδοσης**:** έως την λήξη του έργου

**Παραδοτέο 5.3.4** Ανάπτυξη εφαρμογής για κινητές συσκευές

Οι γενικές αρχές που θα διέπουν τον σχεδιασμό της εφαρμογής σε λειτουργικό και τεχνολογικό επίπεδο περιλαμβάνουν:

* Σύστημα «ανοικτής» αρχιτεκτονικής (open architecture), δηλαδή ανεξαρτησία από συγκεκριμένο προμηθευτή και χρήση προτύπων
* Ομαλή συνεργασία και λειτουργία μεταξύ των επιμέρους λειτουργικών εφαρμογών και υποσυστημάτων του πληροφοριακού συστήματος
* Την επεκτασιμότητα της εφαρμογής χωρίς αλλαγές στην δομή και αρχιτεκτονική της
* Αρθρωτή (modular) αρχιτεκτονική της εφαρμογής, ώστε να επιτρέπονται μελλοντικές επεκτάσεις και αντικαταστάσεις, ενσωματώσεις, αναβαθμίσεις ή αλλαγές διακριτών τμημάτων λογισμικού ή εξοπλισμού.
* Αρχιτεκτονική Multi-tier για την ευελιξία της κατανομής του κόστους και φορτίου μεταξύ κεντρικών συστημάτων
* Χρήση συστήματος διαχείρισης σχεσιακών βάσεων δεδομένων (RDBMS) για την ευκολία διαχείρισης μεγάλου όγκου δεδομένων, για τη δυνατότητα δημιουργίας εφαρμογών φιλικών στον χρήστη, για την αυξημένη διαθεσιμότητα του συστήματος και για τη δυνατότητα ελέγχου των προσβάσεων στα δεδομένα

**ΠΑΡΑΔΟΤΕΟ:** Ανάπτυξη εφαρμογής

**ΠΡΟΫΠΟΛΟΓΙΣΜΟΣ:** 5.000,00 € συμπεριλαμβανομένου ΦΠΑ

**ΧΡΟΝΟΔΙΑΓΡΑΜΜΑ:** Διάρκεια – Χρόνος παράδοσης**:** έως την λήξη του έργου

**ΠΑΡΑΡΤΗΜΑ Β – ΟΙΚΟΝΟΜΙΚΗ ΠΡΟΣΦΟΡΑ**

**Πίνακας Οικονομικής Προσφοράς**

**στο πλαίσιο του έργου**

**FAIR FOR ALL**

|  |
| --- |
| **ΠΡΟΥΠΟΛΟΓΙΣΜΟΣ ΕΡΓΟΥ** |
| **Περιγραφή** | **Ποσό σε €****(χωρίς ΦΠΑ)** | **Ποσό σε €****(με ΦΠΑ)** |
| **Παραδοτέο 4.3.3 Διοργάνωση Σεμιναρίου με θέμα “Digital Marketing Tools”** | 8.000 € | 6.452 € |
| **Παραδοτέο 5.3.1 Ανάπτυξη πλατφόρμας ψηφιακού εμπορίου για συνέργειες CBC, εκπαίδευση, ανταλλαγή τεχνογνωσίας, επιχειρηματικές ευκαιρίες, B2B συναντήσεις** | 20.000 € | 16.129 € |
| **Παραδοτέο 5.3.2 Ανάπτυξη εφαρμογής**  | 5.000 € | 4.032 € |
| **ΣΥΝΟΛΟ** | **33.000,00 €** | **26.612,90 €** |

**ΟΙΚΟΝΟΜΙΚΗ ΠΡΟΣΦΟΡΑ ΥΠΟΨΗΦΙΟΥ**

|  |
| --- |
| **ΠΡΟΥΠΟΛΟΓΙΣΜΟΣ ΕΡΓΟΥ** |
| **Περιγραφή** | **Ποσό σε €****(χωρίς ΦΠΑ)** | **Ποσό σε €****(με ΦΠΑ)** |
| **Παραδοτέο 4.3.3 Διοργάνωση Σεμιναρίου με θέμα “Digital Marketing Tools”** |  |  |
| **Παραδοτέο 5.3.1 Ανάπτυξη πλατφόρμας ψηφιακού εμπορίου για συνέργειες CBC, εκπαίδευση, ανταλλαγή τεχνογνωσίας, επιχειρηματικές ευκαιρίες, B2B συναντήσεις** |  |  |
| **Παραδοτέο 5.3.2 Ανάπτυξη εφαρμογής**  |  |  |
| **ΣΥΝΟΛΟ** |  |  |

Ονοματεπώνυμο Νομίμου Εκπροσώπου

…………..

Υπογραφή

…………..

[Σφραγίδα]